laion/Wikipedia-Exotic huggingface dataset:
עכשיו זה טוב (סרט)

עכשיו זה טוב (באנגלית: Now Is Good) הוא סרט בריטי מסוגת דרמה רומנטית שבויים על ידי אול פארקר. סרט המבוסס על רומן משנת 2007 בשם לפני שאמות, שנכתב על ידי ג'ני דאונהם ואומץ על ידי פארקר, שסיים באותו זמן לכתוב את התסריט לסרט מלון מריגולד האקזוטי. הסרט שבו מככבים דקוטה פנינג, ג'רמי אירווין, ופאדי קונסידיין, מתרכז בסיפורה של טסה, בחורה הגוססת מלוקמיה המנסה לחוות כמה שיותר חוויות לפני מותה.  טסה, נערה החולה בלוקמיה לימפובלסטית חריפה, מנסה להשלים רשימה של דברים שהיא מעוניינת לעשות לפני מותה. רשימה זו כוללת עישון סמים, נהיגה במכונית, השתתפות במסיבה, צפייה בזריחה ועוד. חברתה זואי עוזרת לה להשלים את הרשימה. הוריה של טסה גרושים, אמה לא נוכחת מספיק בחייה ואביה מגן עליה בהגנת יתר עד שגורם לה להרגשת חנק. במהלך הסרט טסה מתאהבת בשכנה אדם, המטפל באימו שמנסה להתאושש ממות בעלה. דקוטה פנינג - טסה סקוט ג'רמי אירווין - אדם פאדי קונסידיין - אביה של טסה אוליביה ויליאמס- אמה של טסה אדגר קנהם - קאל סקוט, אחיה של טסה קאיה סקודלריו - זואי ווקר, חברתה של טסה רוז לזלי - פיונה שרה הדלנד - קרוליין פטריק בלדי - ריצ'רד "עכשיו זה טוב" זכה לביקורות מעורבות מהמבקרים כאשר הוא שוחרר בספטמבר 2012. הגארדיאן העניק לו שניים מתוך חמישה כוכבים ואמר כי "הסרט לא ממש מצליח לעלות מעל אוסף של קלישאות, למרות כמה הופעות די מוצלחות של השחקנים". האמפייר (מגזין) העניק לסרט שלושה מתוך חמישה כוכבים, בעודו מציין שהסרט "לא אחיד אבל בסופו של דבר מצליח לרגש עם הופעות מפתיעות של קונסידיין וויליאמס, המצליחים לזהור מעל לצוות השחקנים הצעיר. העיתון Birmingham Mail ציין ש"אם אתה אוהד של סרטיו של ניקולס ספארקס – או מחפש סרט מפואר וטוב שבו תוכל לבכות כהוגן – אז צפייה בסרט זה לא יהיה ההחלטה הכי גרועה שתוכל לבחור. העיתון היומי, הNorwich Evening News, ציין "שהסרט מוותר על כל הרגשנות ומביא לקהל רגעים שאומנם לא מרגישים ריאליסטים אבל אי אפשר להתעלם מהעובדה שבתוך כל העצב שלהם, הם מהנים נורא." האתר Rotten Tomatoes העניק לסרט ציון של 58%, המבוסס על ביקורותיהם של 26 מבקרים. "עכשיו זה טוב", במסד הנתונים הקולנועיים IMDb (באנגלית) "עכשיו זה טוב", באתר נטפליקס "עכשיו זה טוב", באתר AllMovie (באנגלית) "עכשיו זה טוב", באתר Rotten Tomatoes (באנגלית) "עכשיו זה טוב", באתר אידיבי "עכשיו זה טוב", במסד הנתונים הקולנועיים KinoPoisk (ברוסית)
הרפר קולינס

הרפר קולינס (באנגלית: HarperCollins) היא אחת מהוצאות הספרים הגדולות בעולם. היא נשלטת בידי ניוז קורפ, קבוצת תקשורת בינלאומית. שם ההוצאה מורכב משילוב שמותיהן של מספר הוצאות לאור, לאחר מיזוגים ורכישות ביניהן. מדי שנה מפרסמת ההוצאה כ-10,000 ספרים חדשים ב-17 שפות שונות. המטה העולמי של ההוצאה שוכן בניו יורק שבארצות הברית, אך להרפר-קולינס פעילות גם ב-17 מדינות נוספות. הרפר קולינס יצרה אפשרות עיון בקטעים נבחרים מתוך ספרים באתר האינטרנט שלה, אפשרות הזמינה גם בטלפון הנייד. האפשרות נוצרה הן במטרה לקדם מכירת ספרים והן במטרה לקדם את "הרפר קולינס" בפלח השוק האינטרנטי. בעקבות פתיחת האפשרות הובעו חששות בדבר ניצול לרעה של האפשרות באמצעות שיתוף קובצי הספרים. באוקטובר 2013 הכריזה החברה על שיתוף פעולה עם פלטפורמת שיתוף הקבצים Scribd, במסגרתה יקבלו קוראים המנויים ל-Scribd גישה לספרים מתוך המגוון המוצע. נציגת החברה מסרה לתקשורת שבעסקה העניקה החברה לראשונה גישה לכמות ספרים גדולה מאוד. אתר האינטרנט הרשמי של הרפר קולינס הרפר קולינס, ברשת החברתית פייסבוק הרפר קולינס, ברשת החברתית אקס (טוויטר) הרפר קולינס, ברשת החברתית אינסטגרם אודות החברה (אורכב 21.08.2016 בארכיון Wayback Machine), אתר הרפר-קולינס (באנגלית) אודות החברה, אתר הרפר-קולינס (באנגלית) Kristen Nicole, HarperCollins (Finally) Offers Free Books Online, Mashable, February 10, 2008
צור שמיר אחזקות

צור שמיר אחזקות בע"מ, המוכרת בשם המקוצר צור שמיר, היא חברה ציבורית ישראלית, המתמקדת בהשקעות ואחזקות בתחומי הביטוח, פיננסים ונדל"ן מניב. החברה נסחרת בבורסה לניירות ערך בתל אביב. מטה החברה שוכן בפתח תקווה. בעלי השליטה בקבוצת צור שמיר הם משפחת שנידמן המחזיקים כ–70% ממניות החברה. בשנת 1989 רכשה משפחת שנידמן מקונצרן הביטוח "הסנה" שתי חברות ביטוח שמוזגו לאחת, "צור שמיר חברה לביטוח". בתחילת שנות ה-90 מכרה משפחת שנידמן את תיק הביטוח של צור שמיר לחברת הביטוח "כלל". ב–1994 הקימה צור שמיר את "איי.די.איי. חברה לביטוח", המוכרת במותג "ביטוח ישיר", שהייתה והראשונה למכור פוליסות לציבור הרחב ללא תיווך של סוכני ביטוח. ב–1994 רכשה צור שמיר את אדגר תעשיות טקסטיל, ועם השנים פיתחה את אדגר לחברת נדל"ן מניב. שמה של אדגר תעשיות טקסטיל שונה ל "אדגר השקעות ופיתוח". הפורטפוליו של אדגר ממוקד בבנייני משרדים בארבע מדינות: ישראל, פולין, קנדה ובלגיה. ב–2003 הקימה צור שמיר את חברת הביטוח הישיר הראשונה בפולין, ומיד לאחר מכן הוקמו חברות ביטוח ישיר בצ'כיה וברוסיה. ב–2007 רכשה קבוצת הביטוח RSA חמישים אחוז מפעילות הביטוח האירופאית. ב–2009 רכשה RSA את ה50% הנותרים. ב–2006 הקימה צור שמיר חברה לאשראי צרכני, "מימון ישיר". בסוף שנת 2018, רכשה צור שמיר סטראט-אפ להעברות כספים בינלאומיות בשם "נימה". מאז 2018 נימה התפתחה, והיא בימים אלו מפעילה ארנקים דיגיטליים וצומחת במהירות. נכון ל-2020 צור שמיר פועלת ב4 תחומים: ביטוח – באמצעות איי.די.איי. חברה לביטוח. אשראי צרכני – באמצעות מימון ישיר. עיקר פעילותה במימון רכישת כלי רכב, אשראי צרכני בנקודות מכירה ואשראי לכל מטרה. נדל"ן מניב – באמצעות אדגר השקעות ופיתוח. אדגר פועלת בישראל, פולין, קנדה ובלגיה. ארנקים דיגיטליים – באמצעות נימה. נימה פועלת בישראל ונותנת שירותי העברת כספים לחו"ל לעובדים זרים. נימה מאפשרת העברות כספים דיגיטליות גם בתוך ישראל וגם לחו"ל. בשנת 2020 בנק דיסקונט הצטרף כשותף לקבוצת צור שמיר והשקיע בנימה. אתר האינטרנט הרשמי של צור שמיר אחזקות (באנגלית) צור שמיר אחזקות, באתר הבורסה לניירות ערך בתל אביב צור שמיר אחזקות, באתר "מאיה" צור שמיר אחזקות, באתר גלובס צור שמיר אחזקות, באתר Crunchbase (באנגלית) כתבות בנושא צור שמיר, באתר גלובס אודות זרוע הנדל"ן של החברה, אדגר צור שמיר אחזקות: נתונים כספיים באתר מאי"ה.
WC

האם התכוונתם ל... Write combining – שיטה לשיפור ביצועים המבוססת על אגירת מספר כתיבות לחוצץ (Buffer) ושליחתן יחד באפיק נתונים wc (פקודה) – תוכנה לספירת מילים דאב סי (ויליאם קלהון הבן) – ראפר אמריקאי WC (צמד מוזיקלי) – צמד אלקטרו-רוק ישראלי
עונת 1909/1910 בפוטבול ליג

עונת 1909/1910 הייתה העונה ה-22 של הפוטבול ליג שהיא הייתה הליגה האנגלית הבכירה בכדורגל. העונה החלה ב-1 בספטמבר 1909 והסתיימה ב-30 באפריל 1910. הליגה כללה 20 קבוצות. בולטון וונדררס וטוטנהאם הוטספר (בפעם הראשונה בתולדות המועדון) היו הקבוצות שעלו מליגת משנה. עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977. אסטון וילה זכתה באליפות בפעם השישית בתולדות המועדון. בסוף העונה לליגת משנה ירדו צ'לסי ובולטון וונדררס. במקומן לליגה הבכירה עלו מנצ'סטר סיטי ואולדהאם אתלטיק (בפעם הראשונה בתולדות המועדון). ג'ק פרקינסון מליברפול כבש 30 שערים וזכה בתואר מלך השערים. נתונים מפורטים מאתר rsssf
פונטיאק ונטורה

פונטיאק ונטורה (באנגלית: Pontiac Ventura) היא מכונית משפחתית גדולה מתוצרת חטיבת הרכב האמריקאית פונטיאק מבית ג'נרל מוטורס, אשר יוצרה בין השנים 1960–1977. בין השנים 1960-1970 הדגם יוצר ב"גודל מלא", (Full-size) ובין השנים 1971-1977 הדגם יוצר כמכונית קומפקטית. בנוסף דגם ה"פונטיאק ונטורה" יוצר בגרסאות קופה וקבריולה (דור ראשון) ובגרסת קופה (דור שני). דגם פונטיאק ונטורה "גודל מלא" בוסס על פלטפורמת "GM B platform" אשר הייתה קרויה "B-body". דגם פונטיאק ונטורה "קומפקט" בוסס על פלטפורמת "GM X platform (1962)" אשר נקראה "X-body". גודל מלא (Full-size) (1960-1979) גודל קומפקט (Compact car) (1970-1977) 4 דלתות - סדאן 2 דלתות - קופה הרדטופ 2 דלתות - קבריולה 4 דלתות - סדאן 2 דלתות - קופה פונטיאק ונטורה, שנת 1970 פונטיאק ונטורה סדאן פונטיאק ונטורה שנת 1976, 2 דלתות, קופה מנוע V8 - פונטיאק ונטורה שנת 1960 פונטיאק ונטורה, 1976 פונטיאק ונטורה, שהת 1974 פונטיאק ונטורה, שנת 1973 פונטיאק ג'נרל מוטורס שברולט שברולט וגה פונטיאק אקזקיוטיב פונטיאק סאן-פייאר פונטיאק סולטיס פונטיאק לה מאנס פונטיאק בונוויל פונטיאק טמפסט מדיה וקבצים בנושא פונטיאק ונטורה בוויקישיתוף פונטיאק ונטורה 1973 (2:49 דקות), יו-טיוב
עונת 1910/1911 בפוטבול ליג

עונת 1910/1911 הייתה העונה ה-23 של הפוטבול ליג שהיא הייתה הליגה האנגלית הבכירה בכדורגל. העונה החלה ב-1 בספטמבר 1910 והסתיימה ב-29 באפריל 1911. הליגה כללה 20 קבוצות. מנצ'סטר סיטי ואולדהאם אתלטיק (בפעם הראשונה בתולדות המועדון) היו הקבוצות שעלו מליגת משנה. עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977. מנצ'סטר יונייטד זכתה באליפות בפעם השנייה בתולדות המועדון. בסוף העונה לליגת משנה ירדו בריסטול סיטי ונוטינגהאם פורסט. במקומן לליגה הבכירה עלו וסט ברומיץ' אלביון ובולטון וונדררס. אלברט שפרד מניוקאסל יונייטד כבש 25 שערים וזכה בתואר מלך השערים. נתונים מפורטים מאתר rsssf
עונת 1911/1912 בפוטבול ליג

עונת 1911/1912 הייתה העונה ה-24 של הפוטבול ליג שהיא הייתה הליגה האנגלית הבכירה בכדורגל. העונה החלה ב-2 בספטמבר 1911 והסתיימה ב-29 באפריל 1912. הליגה כללה 20 קבוצות. וסט ברומיץ' אלביון ובולטון וונדררס היו הקבוצות שעלו מליגת משנה. עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977. בלקברן רוברס זכתה באליפות בפעם הראשונה בתולדות המועדון. בסוף העונה לליגת משנה ירדו פרסטון נורת' אנד וברי. במקומן לליגה הבכירה עלו דרבי קאונטי וצ'לסי. מספר כדורגלנים כבשו 25 שערים וזכו בתואר מלך השערים: הרי המפטון מאסטון וילה ג'ורג' הולי מסנדרלנד דייוויד מקלין מונסדיי נתונים מפורטים מאתר rsssf
פיצוץ הלגולנד

פיצוץ הלגולנד (מכונה גם British Bang Test) התרחש בארכיפלג הגרמני הלגולנד שבים הצפוני ב-18 באפריל 1947. הצי המלכותי הבריטי ערך באי העיקרי שבארכיפלג פיצוץ מתוכנן של אלפי טון של חומר נפץ, בפיצוץ שנחשב כהתפוצצות הגדולה בהיסטוריה מסוגה. האי העיקרי הופצץ על ידי חיל האוויר הבריטי במהלך מלחמת העולם השנייה. נגרם לו הרס רב וכל תושביו פונו. לאחר תום המלחמה נכלל הארכיפלג באזור הכיבוש הבריטי בגרמניה. בתקופה זו הוא שימש כשדה ניסויים שבו נערכו פיצוצים. התפוצצות הענק באי העיקרי, ששטחו 1.7 קילומטר רבוע, נעשתה באמצעות 4,000 טון (לפי גרסה אחרת - 6,800 טון) של חומרי נפץ שהצטברו באזור הכיבוש הבריטי בגרמניה. אלו פוזרו בביצורים שהוקמו באי במהלך מלחמת העולם השנייה. מטרת הפיצוץ הייתה הריסת הביצורים (וכן השמדת חומרי הנפץ העודפים), אך גם התוצאה של הרס אפשרי של האי כולו נחשבה למתקבלת על הדעת מבחינת המתכננים. עוצמת ההתפוצצות שהושגה הייתה שקולה לפיצוץ 3.2 קילוטון של TNT. ההתפוצצות לא הרסה את האי, אך הביאה לשינוי במבנה הטופוגרפי שלו. במרץ 1952 הוחזר ארכיפלג הלגולנד לשליטה גרמנית. ריפל רוק מקור: כתבה בכתב העת Nature, ‏1947. Harry de Quetteville, ‏Island levelled by British to be whole again, The Telegraph, 11 April 2008
אנס אונאל

אנס אונאל (בטורקית: Enes Ünal; נולד ב-10 במאי 1997) הוא כדורגלן טורקי המשחק בעמדת החלוץ בבורנמות' ובנבחרת טורקיה. אונאל התחיל את הקריירה שלו במחלקת הנוער של בורסאספור. ב-1 באוגוסט 2013 אונאל ערך את הופעת הבכורה שלו בקבוצה הבוגרת בתיקו 2-2 נגד וויבודינה במסגרת מוקדמות הליגה האירופית. ב-25 באוגוסט 2013 אונאל ערך את הופעת הבכורה שלו בליגת העל הטורקית במשחק נגד גלאטסראיי. באותו משחק כבש את שער הבכורה שלו בליגה וכך הפך לכובש הצעיר בהיסטוריה של הליגה. ב-7 ביולי 2015 אונאל חתם במנצ'סטר סיטי תמורת 2 מיליון פאונד, אמנם ב-31 ביולי 2015 הושאל לשנתיים לגנק מליגת העל הבלגית. ב-1 בפברואר 2016 הושאל לנאק ברדה מליגת המשנה ההולנדית עד לסיום העונה. ב-19 בפברואר הבקיע את שער הבכורה שלו בקבוצה נגד פורטונה סיטארד. ב-11 באפריל 2016 שלושער ראשון בקריירה בניצחון 1–4 נגד טלסטאר. ב-23 ביולי 2016 הושאל לטוונטה מליגת העל ההולנדית. ב-21 באוגוסט 2016 ערך את הופעת הבכורה שלו במועדון בניצחון 3–4 נגד חרונינגן בו גם הבקיע שלושער. ב-30 במאי 2017 חתם בויאריאל הספרדית לארבע שנים. בנובמבר 2017 הושאל ללבאנטה ובינואר 2018 חזר לוויאריאל. ב-19 באוגוסט 2018 אונאל הושאל לריאל ואיאדוליד. ב-12 באוגוסט 2020, אונאל חתם לחמש שנים בחטאפה. בעונת 2021/2022 רשם אונאל את העונה הטובה ביותר שלו בלה ליגה, כשכבש 16 שערי ליגה. ב-1 בפברואר 2024 הואשל לבורנמות' מהפרמייר ליג. אונאל זומן לראשונה לסגל הנבחרת הצעירה של טורקיה כאשר הוא רק בן 16. ב-31 במרץ 2015 אונאל ערך את הופעת הבכורה שלו בנבחרת הבוגרת בניצחון 1–2 נגד לוקסמבורג. מדיה וקבצים בנושא אנס אונאל בוויקישיתוף אנס אונאל, באתר Transfermarkt אנס אונאל, באתר Soccerway אנס אונאל, באתר BDFutbol אנס אונאל, באתר WorldFootball.net אנס אונאל, באתר National Football Teams אנס אונאל, באתר FootballDatabase.eu
פונטיאק טמפסט

פונטיאק טמפסט (באנגלית: Pontiac Tempest) היא מכונית משפחתית גדולה בתצורות סדאן, הרדטופ, קופה קבריולה וסטיישן אשר יוצרה על ידי חברת פונטיאק האמריקאית מבית ג'נרל מוטורס, בין השנים 1961–1970 (דור ראשון ודור שני) ובין השנים 1987–1991 (דור שלישי). דגם הדור הראשון של "פונטיאק טמפסט" התבסס על פלטפורמת פונטיאק "GM Y platform". דגם הדור השני של "פונטיאק טמפסט" התבסס על פלטפורמת פונטיאק "GM A platform (1936)". מכוניות הדור השלישי של "פונטיאק טמפסט" הוגדרו "קומפקטיות". הדגם התבסס על פלטפורמת "GM L platform", מסדרת "Pontiac Grand Am" והיה כמעט זהה לדגם ה"שברולט קורסיקה". דור ראשון (1961–1963) דור שני (1964–1970) דור שלישי (1987–1991) 4 דלתות סדאן 4 דלתות סטיישן 2 דלתות קופה 2 דלתות קבריולה 4 דלתות הרדטופ 4 דלתות סדאן 4 דלתות סטיישן 2 דלתות קופה 2 דלתות הרדטופ 2 דלתות קבריולה 4 דלתות סדאן פונטיאק טמפסט דור שלישי פונטיאק טמפסט דור שלישי פונטיאק טמפסט שנת 1962, סדאן, 4 דלתות (דור ראשון) פונטיאק טמפסט קופה פונטיאק טמפסט פונטיאק טמפסט קבריולה, שנת 1963 (דור ראשון) - מבט לתא הנהג ולוח מחוונים פונטיאק טאמפסט קופה, שנת 1965 (דור שני) - מבט לתא הנהג פונטיאק טמפסט קבריולה, שנת 1963 (דור ראשון) פונטיאק טמפסט קבריולה, שנת 1963 (דור ראשון) פונטיאק טמפסט, 2 דלתות, (דור שני) פונטיאק טמפסט, 2 דלתות, (דור שני) פונטיאק טמפסט פונטיאק ג'נרל מוטורס פונטיאק קסטום טורפדו פונטיאק 2+2 פונטיאק קסטום S פונטיאק סאן-פייאר פונטיאק סולטיס פונטיאק ונטורה פונטיאק לה מאנס פונטיאק בונוויל מדיה וקבצים בנושא פונטיאק טמפסט בוויקישיתוף
עונת 1912/1913 בפוטבול ליג

עונת 1912/1913 הייתה העונה ה-25 של הפוטבול ליג שהיא הייתה הליגה האנגלית הבכירה בכדורגל. העונה החלה ב-2 בספטמבר 1912 והסתיימה ב-30 באפריל 1913. הליגה כללה 20 קבוצות. דרבי קאונטי וצ'לסי היו הקבוצות שעלו מליגת משנה. עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977. סנדרלנד זכתה באליפות בפעם החמישית בתולדות המועדון. בסוף העונה לליגת משנה ירדו נוטס קאונטי וווליץ' ארסנל. במקומן לליגה הבכירה עלו פרסטון נורת' אנד וברנלי. דייוויד מקלין מונסדיי כבש 30 שערים וזכה בתואר מלך השערים. נתונים מפורטים מאתר rsssf
אורטל שמאילוב

אורטל שמאילוב (נולדה ב-27 ביוני 1989) היא כדורגלנית ישראלית המשחקת בעמדות הבלם והקשר המרכזי במועדון ספורט קריית גת והייתה בנבחרת ישראל לנשים. היא משחקת בליגת הנשים הראשונה. שמאילוב התחילה את דרכה בקבוצת הנשים מכבי צור שלום ביאליק בשנת 2006 ובילתה בקבוצה זו 6 עונות. לאחר מכן עברה שמאילוב לקבוצת הנשים מכבי חולון, שאיתה זכתה בשנת 2013 בגביע המדינה, לאחר ניצחון 1:7 על הפועל רמת השרון. לאחר עונה עברה למכבי באר שבע- לי. לאחר מכן עברה לקבוצה שאיתה היא עד היום, מועדון הספורט קריית גת ושם כעבור 2 עונות חגגה עם הקבוצה את גביע המדינה לנשים. בנבחרות ישראל שמאילוב התחילה בנבחרת הנערות עד גיל 19. הופעת הבכורה שלה בנבחרת זאת הייתה במשחק נגד אוסטריה. היא שיחקה בה 8 פעמים והבקיעה 4 שערים, שמתוכם 3 נכבשו במוקדמות אליפות אירופה 2006 נגד ארמניה, בניצחון הנבחרת 0–10 . בנבחרת ישראל הבוגרת לנשים היא הייתה בסגל 11 פעמים, כולל במוקדמות אליפות העולם 2011 ובמוקדמות אליפות אירופה 2013 . אורטל שמאילוב, באתר Soccerdonna (בגרמנית) דף השחקנית, באתר ההתאחדות לכדורגל אתר ההתאחדות לכדורגל, מכבי חולון מחזיקת גביע המדינה לנשים, באתר football.org.il, ‏1 במאי 2013 אתר ההתאחדות לכדורגל, מ.ס. קריית גת מחזיקת הגביע לנשים, באתר football.org.il, ‏18 במאי 2016 אתר ההתאחדות לכדורגל, נערות עד גיל 19, שמאילוב אורטל, באתר football.org.il אתר ההתאחדות לכדורגל, נבחרת לאומית נשים, שמאילוב אורטל, באתר football.org.il
סוזוקי טווין

סוזוקי טווין (באנגלית: Suzuki Twin) היא מכונית מיקרו, 2 דלתות - קופה, המיועדת ל - 2 נוסעים, אשר יוצרה ב-2 גרסאות: גרסה היברידית: מנוע הנעה היברידית, וגרסה לא היברידית, מנוע בעירה פנימית, מנוע 3 צילינדרים. הדגם יוצר ידי חברת סוזוקי מוטור היפנית, בין השנים 2003–2005. סך הכול יוצרו כ-10,106 יחידות. תאוצת ה-"סוזוקי טווין" בין 0-100 קמ"ש היא 32 שניות. גרסה היברידית - (מנוע בעירה פנימית) גרסה לא היברידית - (הנעה היברידית) הנעה היברידית (בעברית: הנעת כלאיים), היא שיטת ההנעה של כלי רכב המשלבת שני סוגי מנועים, לרוב מנוע בעירה פנימית עם מנוע חשמלי. המטרה בשילוב המנועים היא נצילות טובה יותר של הדלק, חיסכון בעלות נסיעה, ופליטת מזהמים מופחתת מהמכונית. סוזוקי טווין - מבט לתא הנהג סוזוקי טווין סוזוקי טווין סוזוקי טווין סוזוקי טווין הנעה היברידית סוזוקי מוטור מכונית מיקרו סוזוקי CV1 מדיה וקבצים בנושא סוזוקי טווין בוויקישיתוף
מנחם רהט

מנחם רהט הוא עיתונאי ישראלי. בעבר שימש בתפקיד הכתב הפוליטי של "מעריב", ומאז פרישתו לגמלאות ב-2006 כותב כעיתונאי עצמאי במגוון במות מקוונות ומודפסות. נולד בתל אביב, למד מדע המדינה באוניברסיטת בר-אילן ובאוניברסיטת חיפה. מראשית שנות ה-60 שימש כתב ב"מעריב", תחילה בצפת וככתב "מעריב" בצפון ישראלי, ובהמשך ככתב פוליטי עד פרישתו ב-2006. מלבד תפקידיו כעיתונאי וכפובליציסט בעיתונים ובאתרי אינטרנט שונים שירת בבית-הדין לאתיקה של מועצת העיתונות בישראל. מתגורר ברעננה. ש"ס, הרוח והכוח: איך ניצחה ש"ס את הפוליטיקה הישראלית, הוצאת אלפא תקשורת, 1998. מידע על מנחם רהט בקטלוג הספרייה הלאומית טורו של מנחם רהט, באתר News1 מנחם רהט, דף שער בספרייה הלאומית קרולינה לנדסמן, "יד ושם" עוכרי ישראל, באתר הארץ, 1 ביוני 2018 גדי גולן, ‏חדשות ועסקים באותה יד, באתר גלובס, 14 בדצמבר 2000 ש"ס נגד המערכת המשפטית, באתר גלובס, 15 בנובמבר 1998 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
סגן ראש ממשלת אוסטרליה

סגן ראש ממשלת אוסטרליה (באנגלית: Deputy Prime Minister of Australia) הוא השר השני הבכיר ביותר בממשלת אוסטרליה. משרה זו הוקמה בתיק השרים ב-1968. סגן ראש הממשלה ממונה על ידי המושל הכללי של אוסטרליה על פי עצת ראש הממשלה. סגן ראש הממשלה הנוכחי הוא ריצ'רד מארלס שהחל את כהונתו ב-23 במאי 2022. במקור, תפקידו של סגן ראש הממשלה היה בעיקרו מעמד כבוד בעל סמכויות ייצוגיות. תפקיד זה רכש משמעות לאחר הבחירות הפדרליות 1922, כאשר ראתה המפלגה הלאומית של אוסטרליה כי היא עתידה לאבד את הרוב הפרלמנטרי שלה. הלאומנים הגיעו בסופו של דבר להסכם קואליציוני עם מפלגת השלטון, שבמסגרתו, מנהיג המפלגה הלאומית ארל פייג' קביל את הדרגה השנייה בממשלה של סטנלי ברוס. בעוד שהתואר הרשמי היחיד של פייג' היה שר האוצר, הוא נחשב לסגנו ברוס. לכל עניין ודבר היה פייג' סגן ראש ממשלת אוסטרליה הראשון (תפקיד שלא היה קיים באופן רשמי עד ל-1968). מאז, היה מנהיג מפלגת הכפר או המפלגה הלאומית לחבר הממשלה השני בחשיבותו כמעט בכל הממשלות שהוקמו מאז מטעם קואליציית האנטי-לייבור. ב-1923 דרש ארל פייג' שהמפלגה הלאומית, קודמתה של המפלגה הליברלית, תדיח את בילי יוז מתפקידו כמנהיג כתנאי לכניסתה של מפלגת הכפר למשא ומתן קואליציני. ג'ון גורטון יצר באופן רשמי עבור ג'ון מקיואן את התפקיד של סגן ראש הממשלה ובכך אישר את מעמדו כאיש מספר שתיים בממשלה. ב-19 בדצמבר 1967, ג'ון מקיואן, המנהיג המכהן של מפלגת הכפר (שבעתיד תקרא בשם המפלגה הלאומית) בממשלת הקואליציה, הושבע כראש ממשלה זמני בעקבות מותו הפתאומי של ראש הממשלה הרולד הולט. (היה אז דיון שמנהיג המפלגה הליברלית ושר האוצר ויליאם מקמהון ימלא את מקומו של הולט. מקמהון תכנן ישיבת סיעה של מפלגתו ב-20 בדצמבר כדי לבחור מנהיג חדש, מתוך כוונה לזקוף את התפקיד הנחשב לעצמו, אבל ניסיון זה נכשל כאשר מקיואן הכריז בפומבי ב-18 בדצמבר כי הוא לא יכהן בממשלת מקמהון.) מקיואן נשבע אמונים לתפקיד ראש הממשלה בהנחה שהממשלה תמשיך לכהן רק כל עוד יידרשו הליברלים לבחור מנהיג חדש. ההצבעה למנהיגות הליברלית נקבעה מחדש ל-9 בינואר 1968. כפי שהתברר, מקמהון לא ניצח בבחירות לראשות המפלגה, והסנאטור ג'ון גורטון נבחר והחליף את מקיואן כראש הממשלה ב-10 בינואר 1968. מקיואן חזר למעמדו כאיש מספר שתיים בממשלה, על פי הסכם הקואליציה. הוא היה באופן בלתי רשמי סגן ראש הממשלה מאז שהפך למנהיג מפלגת הכפר ב-1958, ומאז 1966 הפעיל וטו על מדיניות הממשלה מכוח היותו החבר השני בחשיבותו בממשלה. מאז 1968, רק שני סגני ראש הממשלה המשיכו לתפקיד ראש ממשלת אוסטרליה מתפקידם כסגנים: פול קיטינג וג'וליה גילארד. בשני המקרים, הם נכנסו לתפקיד זה לאחר שניצחו בבחירות על ראשות מפלגותיהם לאחר שראש הממשלה והמפלגה המכהן איבד את תמיכתו במפלגתו. חובתו של סגן ראש הממשלה לפעול בשם ראש הממשלה בהיעדרו כאשר הוא מחוץ לגבולות לאוסטרליה או בחופשה. סגן ראש הממשלה תמיד יהיה חבר בממשלה ותמיד יחזיק לפחות בתיק ממשלתי אחד מהותי (זה יהיה אפשרי מבחינה טכנית שיכהן שר שתפקידו הוא רק סגן ראש הממשלה, אך מקרה מסוג זה מעולם לא קרה בהיסטוריה של אוסטרליה). אם ראש הממשלה נפטר, מודח או מתפטר במהלך כהונתו, ישביע המושל הכללי האוסטרלי את סגן ראש הממשלה כראש ממשלת ביניים עד שהמפלגה השולטת תבחר מנהיג חדש, למרות שהיא אינה מחויבת לעשות כן. זה לא קרה מאז שהמשרה נוסדה בשנת 1968. פוליטיקה של אוסטרליה ראש ממשלת אוסטרליה מדיה וקבצים בנושא סגן ראש ממשלת אוסטרליה בוויקישיתוף אתר האינטרנט הרשמי של סגן ראש ממשלת אוסטרליה (באנגלית)
אלמר

האם התכוונתם ל... אליאס אלמר – פוליטיקאי לבנוני אדווין רומנזו אלמר – צייר אמריקאי רוברט אלמר – כדורגלן אוסטרי אישים ששמם הפרטי הוא אלמר
רנו פואגו

רנו פואגו (בצרפתית: Renault Fuego) היא מכונית קופה קומפקטית מתוצרת יצרנית הרכב הצרפתית רנו אשר יוצרה בין השנים 1980–1992, בצרפת. בנוסף לייצור בצרפת, ה"רנו פואגו" יוצרה בספרד (1980–1986), ארגנטינה, צ'ילה וונצואלה. דגם "רנו פואגו" מבוסס על דגם "רנו 18". רנו פואגו TL (מנוע 1,397 סמ"ק) רנו פואגו GTL (מנוע 1,397 סמ"ק) רנו פואגו TS (מנוע 1,647 סמ"ק) רנו פואגו GTS (מנוע 1,647 סמ"ק) רנו פואגו TX (מנוע 1,995 סמ"ק – משנת 1981) רנו פואגו GTX (מנוע 1,995 סמ"ק – משנת 1981) רנו פואגו GTA (מנוע 2,165 סמ"ק) רנו פואגו TS, שנת 1983 רנו פואגו רנו פואגו רנו פואגו מגדש טורבו רנו פואגו GTA, שנת 1990 מדיה וקבצים בנושא רנו פואגו בוויקישיתוף Renault Fuego Turbo Essence de 1983, סרטון בערוץ "Spareck1", באתר יוטיוב (אורך: 07:47)
עונת 1913/1914 בפוטבול ליג

עונת 1913/1914 הייתה העונה ה-26 של הפוטבול ליג שהיא הייתה הליגה האנגלית הבכירה בכדורגל. העונה החלה ב-1 בספטמבר 1913 והסתיימה ב-27 באפריל 1914. הליגה כללה 20 קבוצות. פרסטון נורת' אנד וברנלי היו הקבוצות שעלו מליגת משנה. עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977. בלקברן רוברס זכתה באליפות בפעם השנייה בתולדות המועדון. בסוף העונה לליגת משנה ירדו פרסטון נורת' אנד ודרבי קאונטי. במקומן לליגה הבכירה עלו נוטס קאונטי וברדפורד פארק אווניו. ג'ורג' אליוט ממידלסברו כבש 32 שערים וזכה בתואר מלך השערים. נתונים מפורטים מאתר rsssf
Where I Am

Where I Am (בעברית: איפה שאני) הוא השיר שייצג את דנמרק באירוויזיון 2017. השיר בוצע על ידי אניה ניסן. השיר שנבחר בתחרות המלודי גרנד פרי של רשות השידור הדנית נכתב על ידי אנחל טופאי, מייקל ד'ארקי ואניה עצמה. Denmark is where it's at for Anja, אתר האירוויזיון, 28 במרץ 2017
This is Love (שיר של דמי)

This is Love (בעברית: זו אהבה) הוא השיר שיצג את יוון באירוויזיון 2017. השיר בוצע על ידי דמי. השיר שנבחר בבחירה פנימית של רשות השידור היוונית נכתב על ידי רומי פאפאדה, ג'ון באלארד ודימיטריס קונטופולוס והולחן על ידי האחרון בלבד. השיר בוצע כעשירי בחצי-הגמר הראשון של האירוויזיון, אשר נערך ב-9 במאי 2017. הוא העפיל לשלב הגמר, שנערך ב-13 במאי, ובו הוגרל השיר להיות ה-15 בסדר ההופעות. השיר סיים במקום ה-19 בשלב הגמר עם 77 נקודות. מידע על היצירה "This is Love" באתר מיוזיק בריינז סרטון השיר "This is Love" באתר יוטיוב This Is Love, בביצוע דמי, וידאו קליפ של השיר באתר יוטיוב (אורך: 3:07) This is love for Greece's Demy, אתר האירוויזיון, 28 במרץ 2017
יוצי פאפאי

יוז'ף פאפאי (בהונגרית: Pápai József; נולד ב-22 בספטמבר 1981), הידוע בשם הבמה יוצי פאפאי (Pápai Joci), הוא זמר וראפר הונגרי ממוצא צועני. פאפאי יצג את הונגריה באירוויזיון 2017 עם השיר "Origo" ופעם נוספת באירוויזיון 2019 עם השיר "Az én apám" ("אבי"). פאפאי נולד בטטה שבהונגריה למשפחה צוענית. בעקבות אחיו הבוגר, החל כבר לנגן על גיטרה בגיל ארבע ולכתוב שירים. הסגנון המוזיקלי של שיריו מושפע משירי שנות השישים והשבעים, רוק, פופ ונשמה. התפרסם לראשונה בשנת 2005 כאשר השתתף בעונה השנייה של תוכנית השירה Megasztár המשודרת בערוץ TV2 ההונגרי, שם הודח ב"שלב הניחומים". אלבום הראשון, "Ne nézz így rám" זכה להצלחה. החל מ-2006 הוא עובד בשיתוף פעולה מוזיקלי עם הראפר Majka שאתו הוציא את שני האלבומים "Nélküle" ו-"Nekem ez jár". ב-2017 ניצח בתחרות השיר A Dal, המשמשת "גמר לאומי" לבחירת נציג הונגריה בתחרות האירוויזיון, בו מתמודדים ארבעים משתתפים. פפאי התחרה עם השיר "Origo", אותו כתב בעצמו. השיר נכתב בהונגרית ובין היתר מכיל גם מילים ברומאני, שפת הצוענים באירופה. פאפאי העפיל לגמר מהמקום השני בחצי הגמר השני ובגמר סיים במקום השמיני עם 200 נקודות. ב-2019 נבחר לייצג את הונגריה בשנית עם השיר "Az én apám". הוא סיים את חצי הגמר במקום ה-12 ולא העפיל לגמר. מדיה וקבצים בנושא יוצי פאפאי בוויקישיתוף יוצי פאפאי, ברשת החברתית פייסבוק יוצי פאפאי, ברשת החברתית אינסטגרם יוצי פאפאי, סרטונים בערוץ היוטיוב יוצי פאפאי, במסד הנתונים הקולנועיים IMDb (באנגלית) יוצי פאפאי, באתר ספוטיפיי יוצי פאפאי, באתר MusicBrainz (באנגלית) יוצי פאפאי, באתר דיזר יוצי פאפאי, באתר Discogs (באנגלית)